**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO BENDRUOMENINIŲ ORGANIZACIJŲ TARYBOS POSĖDŽIO PROTOKOLAS**

2021-11-17 Nr. TAR1-210

Posėdis įvyko 2021 m. lapkričio 11 d. (13:00 val.) nuotoliniu būdu per „Microsoft Teams“ programą.

Posėdžio pirmininkas: Andrius Petraitis.

Posėdžio sekretorius: Renata Razgienė.

Dalyvavo: Milda Enciutė, Romualdas Idzelevičius, Regina Baguckienė, Audronė Zalumskienė, Renaldas Kulikauskas, Tomas Meškinis, Deividas Petrolevičius.

Dalyvavo kviestiniai asmenys ir svečiai: Savivaldybės Urbanistikos ir architektūros skyriaus vyr. specialistė Aurelija Jankauskaitė-Bukantienė ir vyr. specialistas Mindaugas Petrulis, Aida Dumbrauskaitė, Gintaras Ramašauskas, Liudvika Kuzminčiūtė, Aldona Ališauskienė, Vilija Malakauskienė.

DARBOTVARKĖ:

1. Dėl žaliųjų zonų mieste priežiūros tvarkos ir bendruomenėms sudarytos galimybės želdinti jų aplinką ir mažosios architektūros įrengimą be atskiro derinimo;

2. Dėl siūlymo KMS tarybai įtvirtinti tvarką dėl seniūnaičių ataskaitų ir jų veiklos kaštų dengimo susiejimo;

3. Dėl kreipimosi į SADM su siūlymas dėl kitų metų tvarkos bendruomenių projektų rėmimui keičiant vertinimo tvarką, numatant nepriklausomus vertintojus, parengimas;

4. Kiti klausimai.

A. Petraitis pranešė, kad tarybos posėdyje dalyvauja dauguma Bendruomeninių organizacijų tarybos (toliau – BOT) narių, kvorumas yra ir tarybos posėdis laikomas teisėtu, pristatė tarybos posėdyje dalyvaujančių asmenų klausimų pristatymo ir pasisakymo tvarką, bei darbotvarkės klausimus ir paklausė ar visi tarybos nariai pritaria darbotvarkei. R. Kulikauskas pasiūlė ketvirtu (kiti klausimai) klausimu svarstyti dėl Bendruomeninių organizacijų (toliau – BO) plėtros įstatymo ir jame įvardintus savivaldybės institucijų bendradarbiavimo su bendruomenėmis aspektus. Darbotvarkei bendru sutarimu pritarta.

1. SVARSTYTA. Dėl žaliųjų zonų mieste priežiūros tvarkos ir bendruomenėms sudarytos galimybės želdinti jų aplinką ir mažosios architektūros įrengimą be atskiro derinimo.

Klausimą pristatė R. Baguckienė ir pranešė, kad iškilo bendruomenėms problema, rašant ir teikiant projektus reikalingas leidimas tam tikroms veikloms vykdyti tokioms kaip: gėlių, medelių sodinimas, mažajai architektūrai ir šio leidimo išėmimas užima nemažai laiko. Prašymas, kad Klaipėdos m. savivaldybė turėtų numačiusi tokias vietas iš anksto, zonas kur bendruomenėms nebūtų reikalingas leidimas tokioms veikloms.

Savivaldybės atstovė Aurelija Jankauskaitė-Bukantienė paaiškino, kad šiuo metu Savivaldybės yra atrinktos 3 tokios vietos t. y. dvi teritorijos Bandužių gatvėje ir viena šalia Debreceno gatvės - pėsčiųjų takas jungiantis Šilutės pl. su Taikos pr., numatyta laisvesnė teritorija kur nėra numatyta tinklų. Tai yra dar svarstymo lygmenyje, tačiau iki kitų metų kliūčių neturėtų būti. Derinimai sodinimui reikalingi tam, kad augalai nebūtų pasodinti ant planuojamų ar nutiestų tinklų ar kur numatyti Savivaldybės detalieji planai ir be derinimo nelabai pavyktų tokius sprendimus įgyvendinti.

R. Kulikauskas paklausė ar kada Aprašas bus rengiamas ar bus pakviesta visuomenė sudalyvauti ir išsakyti savo nuomonę, bei pakomentavo, kad sutiktų su A. Jankauskaitės-Bukantienės nuomone dėl medžių sodinimo derinimo, kadangi medžiai formuoja šaknų sistemą turėtų būti derinimai, tačiau dėl gėlynų nesutiktų.

A. Jankauskaitė-Bukantienė paminėjo, kad aktualiausia problema yra dėl medžių ir krūmų sodinimo ant nutiestų tinklų ir planuojamų vykdyti darbų, gėlynus galima persodinti, tačiau vis tiek reikalingas būtų raštiškas užklausimas ir suderinimas.

R. Kulikauskas pasiūlė, kad būtų siekis kai bus rengiama tvarka ji būtų paskelbta ir pakviesti bendruomenės atstovai sudalyvauti, kad išsakytų siūlymus sumažinti biurokratijai kaip pvz. dėl gėlynų nereikėtų atskiro suderinimo.

G. Ramašauskas paprašė, kai bus rengiama nauja tvarka, kad bendruomenės turėtų savarankiškumą savo aplinkoje tą gėlyną įsirengti.

A. Jankauskaitė-Bukantienė pareplikavo, kad tvarka būtų taikoma tik dėl medžių ir krūmų sodinimo. Dėl gėlių ši tvarka nebūtų taikoma.

NUTARTA. Informacija išklausyta.

2. SVARSTYTA. Dėl siūlymo KMS tarybai įtvirtinti tvarką dėl seniūnaičių ataskaitų ir jų veiklos kaštų dengimo susiejimo.

R.Kulikauskas papasakojo trumpą motyvaciją dėl ko kilo klausimas dėl seniūnaičių ataskaitų ir jų veiklos kaštų dengimo susiejimo. Siekiantys dalyvauti sprendimų priėmime piliečiai kalba apie institucijų veiklos skaidrumą ir atskaitomybę, o į LR Vietos savivaldos įstatymą įrašyta institucija – seniūnaičių pareiga pateikti kasmetinę veiklos ataskaitą. Seniūnaičiai būdami bendruomenių partneriais toje veikloje, kuriame skatinama viešojo sektoriaus atsakomybę ir skaidrumą, turėtų būti taip pat atitinkamo standarto vykdytojais ir teikėjais. Bendruomeninės organizacijos (Toliau –BO) teikdamos paraiškas dėl projektinio finansavimo, turi atitikti reikalavimą būti pateikus veiklos ataskaitą Registrų centrui. Siūlymas seniūnaičiams taip pat ir kaip ir BO, gaunantiems finansavimą per projektinę veiklą, seniūnaičiai gaunantys su seniūnaičių veikla susijusių išlaidų kompensavimo išmokas, gauti tas išmokas tik seniūnaičiams, pateikusiems veikos ataskaitą. Šiuo metu seniūnaičių išmoka yra 50 eurų už kanceliarines išlaidas iš valstybės biudžeto ir išmoka būtų mokama tik tada kai būtų įvykdyta pareiga numatyta Vietos savivaldos įstatyme.

Tarybos nariai iš svečiai išsakė savo nuomones.

A. Petraitis pasiūlė prabalsuoti už tai, kad R. Kulikauskui būtų pavesta parengti kreipimąsi ar dokumentą (tvarką) su siūlymais Klaipėdos m. savivaldybei, dėl siūlymo KMS tarybai įtvirtinti tvarką dėl seniūnaičių ataskaitų ir jų veiklos kaštų dengimo susiejimo ir teikti BOT svarstymui kitam tarybos posėdžiui.

Vyko balsavimas:

Balsavime dalyvavo 7 tarybos nariai iš jų:

Už – 6;

Susilaikė – 1;

Prieš – nėra.

NUTARTA. Pavesti R. Kulikauskui parengti dokumentą Klaipėdos m. savivaldybei, dėl siūlymo KMS tarybai įtvirtinti tvarką dėl seniūnaičių ataskaitų ir jų veiklos kaštų dengimo susiejimo ir teikti BOT svarstymui kitam tarybos posėdžiui.

3. SVARSTYTA. Dėl kreipimosi į SADM su siūlymas dėl kitų metų tvarkos bendruomenių projektų rėmimui keičiant vertinimo tvarką, numatant nepriklausomus vertintojus, parengimas.

R. Baguckienė pranešė, kad Bendruomeninei veiklai stiprinti, paraiškų vertinimo procedūros yra ydingos, kadangi vertintojai, seniūnaičiai ir bendruomenių atstovai yra vieni su kitais tampriai susiję, vertina vieni kitų paraiškas ir vertinimas yra neskaidrus, tai yra ne stiprinti bendruomeninę veiklą, bet labiau kiršinti, todėl teko net viceministro prašyti Klaipėdos miestui skirti nepriklausomus vertintojus, tik tokiu atveju išmoksime ir projektus rašyti ir sąžiningiausiai projektai įvertinami.

D. Pertrolevičius paantrino R. Baguckienei, kad paraiškų vertinimo procesas keliantis daug klausimų, finansavimas gautas antroje metų pusėje, nėra daug laiko vidiniams nesutarimams siekiant įgyvendinti projektus, todėl Savivaldybės pozicija taip pati, kad projektų vertinimą atliktų nepriklausomi vertintojai, kurie nešališkiausiai įvertintų paraiškas, bent jau iki to laiko kol patys užaugtume paraiškų vertinime.

A. Zalumskienė pranešė, kadangi turi atsijungti nuo posėdžio, išreiškė savo nuomonę, kad projektų vertinimą turi atlikti tik nepriklausomi ekspertai, ne tik kad ne savivaldybės darbuotojai, nekalbant apie seniūnaičius ar bendruomenės atstovus ir paprašė jos balsą užskaityti balsuojant už tai, kad paraiškos būtų vertinamos nepriklausomų ekspertų.

A. Petraitis pakomentavo, akivaizdu, kad yra problemos esamoje tvarkoje, konfrontacija net ir šiame posėdyje. Klaipėdos m. savivaldybės atstovai taip pat mato problemą, ydingų praktikų, reikėtų ieškoti kelių, bet taip pat klausimas ar tai galėtų vertinti kitų miestų atstovai. Išrinkti ir paskirti ekspertai, nesvarbu iš kokio miesto, yra ekspertai išrinkti atsitiktiniu būdu, kurie atitinka vertinimo tvarką, gali vertinti ir vertina paraiškas, bei palaiko idėją, dėl kreipimosi į SADM, kad projektų vertinimą atliktų nepriklausomi vertintojai.

A Petraitis paklausė kas galėtų parengti versiją dėl siūlymų SADM kitų metų rengiamam aprašui ministerijai. R. Kulikauskas kartu su R. Baguckiene sutiko parengti.

A. Petraitis siūlė balsuoti, dėl kreipimosi į SADM su siūlymas dėl kitų metų tvarkos bendruomenių projektų rėmimui keičiant vertinimo tvarką, numatant nepriklausomus vertintojus, parengimo.

Vyko balsavimas:

Balsavime dalyvavo 7 BOT nariai iš jų:

Už – 6;

Susilaikė – nėra;

Prieš – 1.

NUTARTA. Pavesti R. Kulikauskui kartu su R. Baguckiene parengti kreipimąsi į SADM su siūlymais dėl kitų metų tvarkos bendruomenių projektų rėmimui keičiant vertinimo tvarką.

4. Kiti klausimai. Dėl Bendruomeninių organizacijų (toliau – BO) plėtros įstatymo ir jame įvardintus savivaldybės institucijų bendradarbiavimo su bendruomenėmis aspektus.

R. Kulikauskas pristatė klausimą, ir pasisiūlė parengti kreipimąsi nuo BOT, kuriame būtų suformuluoti siūlymai dėl BO plėtros įstatymo ir jame įvardintų savivaldybės institucijų bendradarbiavimo su bendruomenėmis aspektų, kalbant apie viešąsias paslaugas ir jų perdavimą. Siūlymas būtų pasiūlyti Klaipėdos miesto savivaldybės ribose padaryti viešųjų paslaugų teikiamų Klaipėdos m. savivaldybės ribose vertinimą ir auditą pagal tam skirtą metodologiją.

A. Petraitis pasiūlė balsuoti už pristatytą klausimą, pritarti leidimui parengti, po kelių savaičių patvirtinti BOT ir teikti KMSA vertinimui.

Vyko balsavimas. Bendru sutarimu pritarta.

NUTARTA. Pritarti ir leisti R. Kulikauskui parengti kreipimąsi nuo BOT, kuriame būtų suformuluoti siūlymai dėl BO plėtros įstatymo ir jame įvardintų savivaldybės institucijų bendradarbiavimo su bendruomenėmis aspektų, kalbant apie viešąsias paslaugas ir jų perdavimą.

R. Petraitis pranešė, kad kitas BOT posėdis planuojamas po dviejų savaičių.

Posėdžio pirmininkas Andrius Petraitis

Posėdžio sekretorius Renata Razgienė